ROMANIA

JUDEŢUL MUREŞ

# COMUNA ACĂŢARI

# CONSILIUL LOCAL

#

**H O T Ă R Â R E A NR.8**

**din 28 februarie 2018**

**privind aprobarea consumului mediu de carburant pentru autoturisme, şi alte utilajele aflate în dotarea Primăriei comunei Acățari, precum și alte normative de cheltuieli**

 Consiliul local al comunei Acățari,

 Având în vedere :

* expunerea de motive a Primarului comunei Acățari nr.1080/2018 ,raportul de specialitate nr. 1087/2018
* prevederile art.36 (4) litera "a" din Legea nr.215/2001,privind administraţia publică locală, republicată;
* prevederile O.G. nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice , cu modificările şi completările ulterioare;
* prevederile Ordinului nr.14/1982 al Ministerului Transporturilor şi Telecomunicaţiilor pentru aprobarea normativului privind consumul de combustibil si ulei pentru automobile ;
* prevederile Legii nr. 273/2006 , privind finanţele publice locale, cu modificările şi completările ulterioare;
* prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare,

 În temeiul dispoziţiilor art.45, alin.(1) si ale art.115, alin.(1), lit. b) din Legea administraţiei publice locale nr.215/2001, republicată, cu modificările si completările ulterioare,

H o t ă r â ș t e:

**Art.1.** – Se aprobă consumul mediu de carburant pentru autoturisme , şi alte utilajele aflate în dotarea Primăriei comunei Acățari, judeţul Mureș, după cum urmează :

* Autoturism Dacia Pickup – MS10PCA– 100 litri/lunar;
* Tractor Multidunctional Farmtrac –MS04PCA- 760 litri/ lunar;
* Microbuz Scolar Fiat – MS09PCA – 350 litri/lunar;
* Microbuz Scolar Fiat – MS28PCA – 350 litri/lunar;
* Microbuz Scolar Wolksvagen – MS07RWW– 350 litri/lunar;
* Autoutilitara Ford – MS90PCA – 100 litri/lunar;
* Cositoare sport – 30 litri/luna;
* Autoturism Dacia Duster – 100 litri/luna

Pentru autoturismele și utilajele utilizate de Poliția locală și Serviciul Voluntar pentru Situațiide Urgență nu se aplică normă de consum.

**Art.2.** – Toate consumurile de carburant vor fi justificate prin documente , conform legislaţiei în vigoare.

**Art.3**. - Cheltuieli și acțiuni de protocol:

A. Organizarea de mese oficiale și de cocteiluri de către primarul comunei Acatari

 1. Organizarea de mese oficiale – limitele valorice pentru mesele oficiale sunt stabilite până la suma de: 45 lei/persoană;

2. Organizarea de cocteiluri - limitele valorice pentru cocteiluri sunt stabilite până la suma de: 12,50 lei/persoană;

B.Invitarea în țară a unor delegați pe cheltuiala părții române de către primarul Comunei Acatari

1. Cheltuieli zilnice de masă pentru invitați sunt stabilite până la suma de : 60 lei/persoană/zi 2. Alte cheltuieli:

a) Cafea, apă minerală, sucuri sau alte tratații oferite în timpul tratativelor sau al ședințelor, în limita sumei de : 6,50 lei/persoană/zi

b) Cadouri în limita sumei de: 225 lei/delegație

**Art.4**. Costurile pentru convorbirile telefonice

A. Cheltuielile privind convorbirile telefonice (telefonie mobilă, telefonie fixă, acces internet), se stabilesc prin bugetul anual aprobat de consiliul local și nu pot depăși suma de 3.000 lei/lună

B. Cheltuielile privind convorbirile telefonice pot fi majorate de ordonatorul principal de credite, pentru organizarea și desfășurarea unor activități specifice dacă prin acte normative speciale se prevede această posibilitate

 **Art.5.** - Primarul comunei Acățari , judeţul Mureș va asigura aducerea la îndeplinire a prevederilor prezentei hotărâri.

**Art.6.** - Secretarul comunei Acățari, judeţul Mureș, va comunica un exemplar din prezenta hotărâre , primarului comunei Acățari, judeţul Mureș, biroul financiar-contabil din cadrul aparatului de specialitate al primarului comunei Acățari , precum şi Instituţiei Prefectului judeţului Mureș - Serviciul control legalitate acte şi contencios administrativ.

 Preşedinte de şedinţă,

 Krizsan Tibor

 Avizat ptr.legalitate,

 Secretar,

 Jozsa Ferenc